Document ID: 31997D0448

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιουλίου 1997 σχετικά με την παράταση της εφαρμογής της κοινής δράσης 96/250/ΚΕΠΠΑ, που υιοθέτησε το Συμβούλιο δυνάμει του άρθρου Ι.3 της συνθήκης για την Ευρωπαϊκή Ένωση και που αφορά το διορισμό ειδικού απεσταλμένου στην περιοχή των Μεγάλων Λιμνών της Αφρικής (97/448/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την ίδρυση Ευρωπαϊκής Ένωσης, και ιδίως τα άρθρα I.3 και I.11,
Εκτιμώντας:
ότι η κοινή δράση 96/250/ΚΕΠΠΑ της 25ης Μαρτίου 1996, που υιοθέτησε το Συμβούλιο δυνάμει του άρθρου I.3 της συνθήκης για την Ευρωπαϊκή Ένωση και που αφορά το διορισμό ειδικού απεσταλμένου στην περιοχή των Μεγάλων Λιμνών της Αφρικής (1), της οποίας η εφαρμογή παρατάθηκε με την απόφαση 96/441/ΚΕΠΠΑ (2), λήγει στις 31 Ιουλίου 1997 7
ότι το Συμβούλιο αποφάσισε, με την απόφαση 96/589/ΚΕΠΠΑ (3), πως το γενικό προϋπολογισμό των Ευρωπαϊκών Κοινοτήτων για το 1996 θα βαρύνει ένα πρόσθετο ποσό 1,3 εκατομμυρίων Ecu,
ΑΠΟΦΑΣΙΖΕΙ:
Άρθρο 1
Η εφαρμογή της κοινής δράσης 96/250/ΚΕΠΠΑ παρατείνεται έως τις 31 Ιουλίου 1998. Η κοινή δράση επανεξετάζεται έξι μήνες μετά την ημερομηνία έκδοσης της παρούσας απόφασης.
Άρθρο 2
Ένα πρόσθετο ποσό 1,415 εκατομμυρίων Ecu θα βαρύνει το γενικό προϋπολογισμό των Ευρωπαϊκών Κοινοτήτων για το 1997, προκειμένου να καλυφθούν οι δαπάνες που συνδέονται με την αποστολή του ειδικού απεσταλμένου στην περιοχή των Μεγάλων Λιμνών της Αφρικής.
Άρθρο 3
Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα.
Βρυξέλλες, 16 Ιουλίου 1997.

Labels: 19
5
10
18
15